Document ID: 32007R0023

NARIADENIE KOMISIE (ES) č. 23/2007
z 11. januára 2007,
ktorým sa stanovuje koeficient pridelenia, ktorý sa má uplatňovať na žiadosti o dovozné povolenia podané od 1. januára 2007 do 8. januára 2007 v rámci colnej kvóty otvorenej nariadením (ES) č. 955/2005 pre ryžu pôvodom z Egypta
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1),
so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
keďže:
(1)
Nariadením Komisie (ES) č. 955/2005 (3) sa otvorila ročná dovozná colná kvóta na 5 605 ton ryže pôvodom z Egypta patriacej pod kód KN 1006 (poradové číslo 09.4097),
(2)
Z oznámenia podľa článku 5 písm. a) nariadenia (ES) č. 955/2005 vyplýva, že žiadosti podané od 1. januára 2007 do 8. januára 2007 do 13. hodiny bruselského času v súlade s článkom 4 ods. 1 uvedeného nariadenia sa vzťahujú na množstvá, ktoré prekračujú dostupné množstvá. Je preto potrebné určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá.
(3)
Rovnako je potrebné ďalej nevydávať na základe nariadenia (ES) č. 955/2006 dovozné povolenia pre prebiehajúce kvótové obdobie,
PRIJALA TOTO NARIADENIE:
Článok 1
1. Žiadostiam o dovozné povolenia na ryžu pôvodom z Egypta patriacu pod kvótu uvedenú v nariadení (ES) č. 955/2005 podaným v období od 1. januára 2007 do 8. januára 2007 do 13. hodiny bruselského času sa vyhovie vydaním povolení na požadované množstvá upravené podľa koeficientu pridelenia o 8,270621 %.
2. Vydávanie povolení na požadované množstvá sa pozastavuje 8. januára 2007 od 13. hodiny bruselského času pre prebiehajúce kvótové obdobie.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 11. januára 2007

Labels: 3
17
18